text: Fem indlagt efter brand
  08 juni 2018 kl. 18.12
  Fredag eftermidag brændte et hus ned til grunden.
  Fem mennesker blev fredag eftermiddag indlagt på sygehuset i Horsens for mulig røgforgiftning, efter at det hus, de opholdt sig i, brændte. 
  Huset ligger på Lervejdal ved Addit tæt Brædstrup. Det er nu helt brændt ned, oplyser vagtchef Jørn Lindhart fra Sydøstjyllands Politi.
  Alarmen gik klokken 15.27, og der blev sendt fem ambulancer til stedet.
  Fredag aften er arbejdet med at vælte gavlene gået i gang.
  